Eve Raeste

Eve Raeste (sündinud 15. aprillil 1954 Tartus) on eesti keeleteadlane.Eesti teaduse biograafiline leksikon, 3. köide.

Elulugu
Eve Raeste on teenistujate tütar.

Lõpetas 1972 Tartu 5. Keskkooli, 1977 Tartu Riikliku Ülikooli vene filoloogia erialal; 1996–1998 samas pedagoogika magistrantuur; M.A. (pedagoogika, 1998, TÜ), väitekiri "Majandusalase suhtluspädevuse kujundamise võimalusi õpikus "Turumajandus pro et contra"". Aastast 2003 eksternina TÜ doktorantuuris eesti ja soome-ugri keeleteaduse erialal. Täiendanud end Moskva ülikoolis (1986) ja New Brunswicki ülikoolis (1996). 

Aastatel 1977–1980 oli ta Viljandi 5. Keskkooli vene keele õpetaja. Alates 1980. aastast on olnud Tartu Ülikooli õppejõud: 1980–1996 vene keele metoodika kateedri õpetaja, 1996–1999 Tartu Ülikooli keelekeskuse eesti keele sektsiooni õpetaja, sh 1995–1997 keelekeskuse juhataja kohusetäitja, 1999. aastal Tartu Ülikooli avatud ülikooli prorektori abi, 1999. aastast Tartu Ülikooli keelekeskuse eesti keele lektoraadi lektor, 2002. aastast lektoraadi juhataja. Aastatel 2008–2010 oli Eve Raeste eesti keele ja kultuuri lektor M. V. Lomonossovi nimelises Moskva Riiklikus Ülikoolis, aastatel 2015–2020 eesti keele ja kultuuri lektor Vilniuse Ülikoolis.Ivask, Merike (koostaja). Eesti ja eestlus Leedus. 2019[Balti riikide keelte stipendiumikonkursi võitja on Vilniuse Ülikooli tudeng Saulė Kubiliūtė!] EKKAVi uudised, 19. oktoober 2020. Sihtasutuse Archimedes veebisait.

Teadustöö
Uurimisvaldkonnad: keele didaktika; eesti (oskus)keele kui teise keele õpetamise metoodika; majandus- ja meditsiiniline oskussõnavara; eri kultuuriruumide mõistesüsteemid. Välja töötanud erialakeele/oskuskeele õpetamise mudeli. Üle 30 teaduspublikatsiooni.

Tunnustus
 2010 Tartu Ülikooli medal
 2018 Tartu Ülikooli aumärk

Teoseid
 Eesti-vene, vene-eesti õppevestmik (kaasautor A. Jänese). Tallinn, 1991
 Ärimehe töönädal. Eesti-vene-inglise taskuvestmik ärimeestele. Tallinn, 1993
 Ролевая игра на занятиях по деловому общению (kaasautor S. Zaikina). // Проблемы интенсивного обучения неродным языкам. Сб. материалов Межд. научно-практической конф. Санкт-Петербург, 1996
 Обучение межкультурной коммуникации на занятиях по деловому общению (kaasautor S. Zaikina). // Сб. докладов межд. симпозиума "Культуроведческие аспекты преподавания русского языка и литературы в иностранной аудитории". Nitra, 1996
 Turumajandus Pro et contra. Tartu, 1997
 Eesti-vene majandussõnastik.Tartu, 2003
 Vene-eesti tervishoiu ja sotsiaaltöö sõnastik (kaasautor). Tallinn, 2005.

Viited

Kirjandus


Välislingid


Kategooria:Eesti keeleteadlased
Kategooria:Sündinud 1954